سید محمد کاظم یزدی

Articles having same image on Wikidata and Wikipedia
آیۃ اللہ العظمی  ٰسید محمد  کاظم طباطبائی یزدی ( 1831–1919) نجف میں مقیم ایک  شیعہ مرجع تھے ، جوفقہی مسائل کے معروف  مجموعے، العروۃ الوثقی ٰ، کو مرتب کرنے کے لیے  مشہور ہیں۔

ایران کے جمہوری انقلاب میں کردار 

وہ غیر سیاسی آدمی تھے لہذا ایران کے جمہوری  انقلاب کے دوران وہ زیادہ تر غیر جانبدار رہے اور شاذ و نادر ہی کوئی سیاسی بیان جاری کیا۔  آخوند خراسانی کے برعکس، ان کا خیال تھا کہ اصولی شیعیت  میں  سیاست میں کوئی کردار ادا کرنے کی آزادی نہیں ہے۔ ان کے خیال میں ان کا تخصص فقہ میں تھا اور  سیاست میں راۓ دینے کیلئے درکار مہارت ان کے پاس نہیں تھی  اس لیے انہوں نے اس میں حصہ لینے سے گریز کیا۔  اگرچہ آخوند خراسانی نجف میں سب سے بڑے  مرجع تھے کہ جن کا اصول فقہ کا درس خارج مشہور تھا، سید کاظم یزدی کا احکام (فقہ) کادرس خارج مشہور تھا۔  دوسرے لفظوں میں محمد کاظم اور خراسانی دونوں نے نجف کو فقہ و اصول کے حوالے سے تحقیق کی اوج پر پہنچا دیا تھا  اگرچہ وہ سیاست میں مختلف نظریات رکھتے تھے۔  

آخوند خراسانی اور باقی مراجع  سے اختلاف کے باوجود وہ ایرانی بادشاہ محمد علی شاہ قاجار یامولوی  فضل اللہ نوری کے مکمل حمایتی نہیں تھے، اور ان کی کوششوں کے باوجود انہوں نے ان کی مکمل حمایت نہیں کی۔ اسی لیے جب پارلیمنٹ نے  آئین کے حتمی مسودے کو جائزہ لینےنجف میں مراجع کے پاس بھیجا تو انہوں نے بھی کچھ تبدیلیاں تجویز کیں اور تائیدی  دستخط کر دیے۔  نوری گروپ کے پروپیگنڈے  کے برعکس انہوں نے کہا کہ جدید صنعتیں لگانا  جائز ہے  جب تک کہ ان میں بناۓ گئے مال کے بارے میں شریعت کی طرف سے واضح طور پر ممانعت نہ آئی  ہو۔  انہوں نے جدید علوم کی تعلیم سے بھی اتفاق کیا لیکن مذہب اور سیاست میں جدائی کے قائل ہونے کی وجہ سے  کہا کہ ریاست کو مذہبی تعلیم کے مراکز (حوزہ) میں مداخلت نہیں کرنی چاہیے۔ وہ ایسی تنظیموں اور معاشروں کی تشکیل کے خلاف نہیں تھے جو افراتفری پیدا نہ کریں اور اس سلسلے میں ان کے نزدیک  مذہبی اور غیر مذہبی تنظیموں میں کوئی فرق نہیں تھا۔  قانون سازی میں، نوری کے برعکس، انہوں نے مذہبی قوانین  (شریعت) اور عوامی قانون (عرفیہ) کے دائرے  کو الگ قرار دیا۔ ان کی رائے یہ تھی کہ ذاتی اور عائلی معاملات کو مذہبی عدالتوں میں فقہاء کے ذریعے طے کرنا چاہیے اور حکومتی امور اور ریاست کے معاملات جدید عدلیہ کو سنبھالنا چاہیے۔ پارلیمنٹ نے ان کی رائے کی بنیاد پر آئین میں آرٹیکل 71 اور 72 کا اضافہ کیا۔  آیت اللہ یزدی نے کہا کہ جب تک جدید جمہوری آئین لوگوں کو شریعت کی طرف سے حرام کام کرنے اور مذہبی فرائض سے باز رہنے پر مجبور نہیں کرتا، جمہوری نظام کی مخالفت کی کوئی وجہ نہیں ہے، اور حکومت کو یہ حق حاصل ہے کہ وہ غلط کام کرنے والوں کے خلاف مقدمہ چلائے۔

ورثہ 
ان کی اہم کتابوں میں سے ایک  العروۃ الوثقی ہے۔  یہ کتاب جو کہ عربی زبان میں ہے 1919 میں جشائع ہوئی اور یہ ذاتی زندگی کے بارے میں فقہ جعفریہ کے  احکام کے مجموعہ پر مشتمل ہے۔  اب تک ان کتاب کی متعدد شروحات لکھی جا چکی ہیں۔

مزید دیکھیے 

 ایران کا جمہوری  انقلاب
 محمد کاظم خراسانی
 مرزا حسین تہرانی
 عبداللہ مازندرانی
 محمد حسین نائینی
 فضل اللہ نوری

کتابیات 

The Turban for the Crown: The Islamic Revolution in Iran By Said Amir Arjomand
Mottahedeh, Roy, The Mantle of the Prophet : Religion and Politics in Iran, One World, Oxford, 1985, 2000

حوالہ جات 

ہاشمی شخصیات
امام علی مسجد میں مدفون شخصیات
1919ء کی وفیات
1831ء کی پیدائشیں
ایرانی آیت اللہ